Xalq qabulxonalariga xalqning ishonchi ortmoqda

15.04.2017
Shavkat Mirziyoyev O‘zbekiston Respublikasi Prezidentining Samarqand viloyatidagi Xalq qabulxonasini borib koʻrdi. Fuqarolar va xodimlar uchun yaratilgan sharoitlarni koʻzdan kechirdi.
Qabulxonada ish zamonaviy axborot texnologiyalari asosida yoʻlga qoʻyilgan. Fuqarolarni qabul qilish, murojaatlarni koʻrib chiqish va hal etish uchun zarur qulayliklar yaratilgan. Qabulxona Samarqand shahri, Dahbed koʻchasi, 32-uyda joylashgan. 


Prezidentimiz Xalq qabulxonalari xalq bilan muloqot uchun erkinlik va qulaylik yaratgani, endi asosiy e’tiborni odamlarni rozi qilishga qaratish zarurligini ta’kidladi.